Diari Oficial de la Generalitat Valenciana


Sumari del DOGV 4379, del 15-11-2002 (2002/12140)

RESOLUCIÓ de 10 de juliol de 2002, de la Direcció General d'Indústria i Energia de la Conselleria d'Innovació i Competitivitat, per la qual s'atorga autorització administrativa prèvia a Eléctrica de Guadassuar, Sociedad Cooperativa Valenciana, per a la construcció d'una línia elèctrica de distribució subterrània a 20 kV, dins del terme municipal de Guadassuar (València), amb origen al centre de lliurament d'energia i mesura ubicat al c/Isabel Peñalva, s/n, i final al centre de transformació en projecte al c/ Canónigo Barberá, s/n, amb entrada i eixida en diversos centres de transformació en projecte, i s'aprova el seu projecte d'execució.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4379

Data del DOGV
:   15-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12307


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 10 de juliol de 2002, de la Direcció General d'Indústria i Energia de la Conselleria d'Innovació i Competitivitat, per la qual s'atorga autorització administrativa prèvia a Eléctrica de Guadassuar, Sociedad Cooperativa Valenciana, per a la construcció d'una línia elèctrica de distribució subterrània a 20 kV, dins del terme municipal de Guadassuar (València), amb origen al centre de lliurament d'energia i mesura ubicat al c/Isabel Peñalva, s/n, i final al centre de transformació en projecte al c/ Canónigo Barberá, s/n, amb entrada i eixida en diversos centres de transformació en projecte, i s'aprova el seu projecte d'execució. [2002/12702]
  
Vist l'expedient incoat pel Servici Territorial d'Indústria i Energia de València a instància d'Eléctrica de Guadassuar, Sociedad Cooperativa Valenciana relatiu a la sol·licitud d'autorització administrativa i aprovació del projecte d'execució per a la construcció d'una línia elèctrica subterrània a 20 kV, al terme municipal de Guadassuar a la província de València.
  
Vist que en el període d'informació pública establit per l'article 9 del Decret 2.617/1966, de 20 d'octubre, sobre normes per a atorgament d'autorització administrativa en matèria d'instal·lacions elèctriques, Iberdrola Distribución Eléctrica, SAU hi ha presentat al·legacions on manifesta, en síntesi, que:
  
- La instal·lació per a la qual se sol·licita autorització administrativa pretén alimentar la unitat d'execució per a la qual l'Ajuntament de Guadassuar aprovà el projecte d'urbanització SUBLE PPR2 ARR2 UFR2, terrenys sobre els quals Iberdrola Distribución Eléctrica, SAU té una línia aèria de mitjana tensió el desviament de la qual, per la incompatibilitat d'esta amb el projecte d'urbanització, és necessari que s'execute abans d'atorgar l'autorització sol·licitada per Eléctrica de Guadassuar, SCV, ja que l'esmentat desviament pot, així mateix, esdevenir incompatible amb la sol·licitud plantejada.
  
- Disposa d'instal·lacions en la zona on es pretén implantar les instal·lacions objecte d'autorització administrativa, per la qual cosa la seua autorització donaria lloc a una duplicitat d'instal·lacions que originaria una energia més cara i perjudicis per al medi ambient, l'urbanisme, l'operació de la xarxa i la qualitat del servici elèctric.
  
- El peticionari pretén amb la seua sol·licitud ampliar la seua xarxa de distribució incorporant-hi cinc nous centres de transformació, un d'ells de 800 kVA, amb la qual cosa el creixement vegetatiu assenyalat per la disposició transitòria onzena de la Llei 54/1997, de 27 de novembre, del Sector Elèctric, quedaria àmpliament superat i vulneraria l'esmentada norma.
  
I sol·licita que no siga concedida l'autorització administrativa per a la construcció de la instal·lació de distribució esmentada a Eléctrica de Guadassuar, Sociedad Cooperativa Valenciana.
  
Vist que estes al·legacions han sigut respostes pel peticionari d'acord amb l'article 10.1 del Decret 2.617/1966, de 20 d'octubre.
  
Vist que Eléctrica de Guadassuar, Sociedad Cooperativa Valenciana està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats per Resolució de data 19 de novembre de 2001 de la Direcció General de Política Energètica i Mines del Ministeri d'Economia.
  
Vist que amb data 14 de maig de 2002 va tenir entrada al Servici Territorial d'Indústria i Energia de València escrit de l'Ajuntament de Guadassuar que remet informe del tècnic municipal en el qual s'especifica que la instal·lació a què es referix la present resolució està d'acord amb el Pla General de l'esmentat municipi.
  
Vist que amb dates 18 de febrer i 10 de juny de 2002 l'òrgan instructor de l'expedient ha emés informe favorable de la sol·licitud d'autorització administrativa i d'aprovació de projecte.
  
Vist que el peticionari ha acreditat el compliment dels requisits assenyalats en l'article 40.1 de la Llei 54/1997, de 27 novembre, del Sector Elèctric.
  
Vist que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atés que el percentatge de creixement vegetatiu assenyalat en la disposició transitòria onzena de la Llei 54/1997 es referix a consum, és a dir, a energia elèctrica, i no a potència instal·lada, i que en cas de superar-se els límits establits reglamentàriament, excepte que s'autoritzen increments superiors d'acord amb l'annex I del Reial Decret 1.483/2001, de 27 de desembre, o norma que el substituïsca, la quantia de l'energia que excedisca els límits de creixement vegetatiu s'haurà d'adquirir com a subjecte qualificat, ja siga directament en el mercat organitzat de producció com a agent de mercat o bé a través d'una empresa comercialitzadora.
  
Atés que d'acord amb el projecte presentat la finalitat de la instal·lació és millorar i ampliar la xarxa subterrània de mitjana tensió de distribució d'energia elèctrica per a subministrar un servici elèctric regular, ateses les previsions d'expansió de la demanda.
  
Atés que la Llei 54/1997 reconeix la lliure iniciativa empresarial per a l'exercici de les activitats destinades al subministrament d'energia elèctrica sota els principis d'objectivitat, transparència i lliure competència.
  
Atés que l'article 40.2 de la Llei 54/1997 establix que les autoritzacions administratives en cap cas s'entendran concedides en règim de monopoli ni atorgaran drets exclusius.
  
Atés que la disposició transitòria onzena del Reial Decret 1.955/2000, d'1 de desembre, disposa que els expedients sobre les matèries que este regula i que hagen sigut iniciats amb anterioritat a la seua entrada en vigor, es tramitaran fins a la seua resolució de conformitat amb la normativa anterior.
  
Atés que d'acord amb els articles 10.2 i 14 del Decret 2.617/1966, la competència per a resoldre correspon a la Direcció General d'Indústria i Energia.
  
Esta Direcció General d'Indústria i Energia resol:
  
Primer
  
Atorgar autorització administrativa prèvia a Eléctrica de Guadassuar, Sociedad Cooperativa Valenciana per a la construcció de la línia de distribució elèctrica subterrània les característiques principals de la qual són les següents:
  
- Situació: Guadassuar (València).
  
- Origen: al centre de lliurament d'energia i mesura ubicat al c/Isabel Peñalva, s/n.
  
- Final: al centre de transformació en projecte al c/ Canónigo Barberá, s/n. La línia entre l'origen i el final tindrà entrada i eixida en tres centres de transformació en projecte que s'ubicaran a l'av. de la Concòrdia, s/n, a la pl. d'Algemesí, s/n i a la pl. de l'Ermita, s/n.
  
- Tensió nominal: 20 kV.
  
- Nombre de circuits: 1.
  
- Nombre de conductors: 3.
  
- Potència a transportar: 11.085 kW.
  
- Longitud total: 2.364 metres.
  
- Conductors: tres unipolars, DHV 12/20 kV 1\*240 mm2 Al, aïllament etileno-propilé amb coberta exterior de PVC.
  
- Pressupost: 202.494,36 euros.
  
De conformitat amb l'article 40.3 de la Llei 54/1997, de 27 de novembre, la present autorització s'atorga sense perjudici de les concessions i les autoritzacions que siguen necessàries d'acord amb altres disposicions que resulten aplicables i en especial les relatives a l'ordenació del territori i al medi ambient.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució. Amb anterioritat a l'acabament de l'esmentat termini, Eléctrica de Guadassuar, Sociedad Cooperativa Valenciana podrà sol·licitar-ne l'ampliació mitjançant sol·licitud motivada davant esta Direcció General d'Indústria i Energia.
  
3. El titular donarà compte de l'acabament de les obres al Servici Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. Eléctrica de Guadassuar, Sociedad Cooperativa Valenciana haurà d'ajustar les seues instal·lacions per al correcte compliment de les disposicions de seguretat industrial que hi siguen d'aplicació i observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.